
John Kirby, purtător de cuvânt al Consiliului Naţional de Securitate de la Washington, a 
anunţat decizia „dificilă, dar necesară” a Statelor Unite de a sista livările de sisteme 


Patriot pentru toate țările, cu excepţia Ucrainei. 


„Vom reprioritiza aceste aceste exporturi, astfel încât sistemele de rachete care sunt acum 


în producţie să meargă în Ucraina”, a spus Kirby. 


Primele livrări sunt așteptate la finalul acestei veri. „Asta demonstrează angajamentul 


nostru pentru susținerea partenerilor atunci când se află într-un pericol existenţial”. 


Decizia a fost luată în aceeași zi în care România anunţa hotărârea de a ceda gratuit, 


Ucrainei, unul dintre cele două sisteme Patriot pe care le are în dotare. 


Anterior, informaţia fusese anunţată pe surse de Financial Times. 


România este, alături de Polonia și Germania, una dintre ţările europene care au în prezent 


comenzi pentru sisteme Patriot și care va fi direct afectată de decizia administraţiei Biden. 


Reamintim, în context, că Spania, Grecia şi Polonia au refuzat să trimită sisteme Patriot în 
Ucraina. 


La finalul anului 2017, România a decis achiziţionarea a șapte sisteme Patriot plătind atunci 


şi un avans de 910 milioane USD din totalul sumei de 4,64 miliarde USD. 


În noiembrie 2020, România a achitat integral toate cele șapte sisteme Patriot, plătind 
americanilor toate cele 4,64 miliarde de dolari. În decembrie 2093, la trei ani de la 
achitarea integrală a tuturor celor șapte sisteme Patriot, România nu primise decât patru 


din cele șapte sisteme achitate. 


